འོན་ཀྱང་གླུ་ནི་སྤྲོ་བའི་རོལ་རྩེད་ཅིག་ཏུ་འགྱུར་བའི་ངེས་པ་དེ་བས་ཀྱང་མེད་དེ།བོད་ཀྱི་གཏམ་དཔེ་ལ།སྐྱིད་ན་ཇ་ཆང་མཚར་གླུ་དང༌།།སྡུག་ན་རང་སེམས་གསོ་གླུ་ཞེས་པའི་དཔེ་ལྟར་རང་གི་སེམས་པ་གླུ་རུ་ལེན་པའི་གླུ་བྱུང་བས་དགའ་བའི་སྐྱིད་གླུ་དང་སྐྱོ་བའི་སྡུག་གླུ།འདོད་པའི་བརྩེ་གླུ།ཕྱུགས་རྫིའི་རི་གླུ།ཁྲོམ་པའི་ཤགས་གླུ།དཔལ་བོའི་ངར་གླུ།རྣམ་འབྱོར་མགུར་གླུ།དབུ་མའི་ལྟ་གླུ།དམ་པའི་ཆོས་གླུ་སོགས་མང་བོ་ཡོད།འདི་ལ་བལྟས་ན་ང་ཚོས་གསལ་བོར་ཤེས་ཐུབ་པ་ནི་གླུ་ནི་རྩེད་མོ་བྱས་ཀྱང་ཆོག་ལ།བསམ་བློའི་སྤེལ་བྱེད་དུ་བཟུང་ན་ཡང་ཆོགལྷག་པར་ཆོས་སྲིད་ཀྱི་བྱ་ལས་གལ་ཆེན་སྤེལ་བའི་ཐབས་སུ་བཟུང་ན་ཡང་ཆོག་པའི་གནས་ལུགས་དེ་གསལ་བཤད་བྱས་ཡོད།